Secțiile de votare din Groenlanda s-au deschis sub spectrul amenințărilor lui Donald Trump care dorește anexarea teritoriului
Prim-ministrul Groenlandei a declarat că alegătorii se confruntă cu o „alegere fatidică”, după ce insula arctică și-a deschis marți, 11 martie, urnele într-un scrutin parlamentar crucial, urmărit îndeaproape de Europa și SUA. Votul de marți a atras atenția la nivel mondial după afirmațiile repetate ale lui Donald Trump că vrea să dobândească teritoriul semi-autonom, folosind forța economică și chiar militară, dacă este necesar.